CELEX: 32017R0120
Language: sk
Date: 2017-01-24 00:00:00
Title: Vykonávacie nariadenie Komisie (EÚ) 2017/120 z 24. januára 2017 o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej, ktoré sa uplatňujú v rámci kvót pre určité výrobky z Ekvádoru

25.1.2017   
            
            
               SK
            
            
               Úradný vestník Európskej únie
            
            
               L 19/27
            
         VYKONÁVACIE NARIADENIE KOMISIE (EÚ) 2017/120
   z 24. januára 2017
   o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej, ktoré sa uplatňujú v rámci kvót pre určité výrobky z Ekvádoru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 58 ods. 1,
   keďže:
   
               (1)
            
            
               Rozhodnutím (EÚ) 2016/2369 (2) Rada schválila podpis v mene Európskej únie Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (ďalej len „protokol“). Podľa rozhodnutia (EÚ) 2016/2369 sa protokol bude predbežne vykonávať do ukončenia postupov potrebných na jeho uzavretie. Tento protokol sa predbežne vykonáva od 1. januára 2017.
            
         
               (2)
            
            
               Príloha II k Dohode o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej (ďalej len „dohoda“) sa týka vymedzenia pojmu „pôvodné výrobky“ a metód administratívnej spolupráce. V dodatku 2A k uvedenej prílohe sa pre viaceré výrobky stanovujú výnimky z pravidiel pôvodu stanovených v danej prílohe v rámci ročných kvót. Je preto potrebné stanoviť podmienky pre uplatňovanie týchto výnimiek na dovoz z Ekvádora.
            
         
               (3)
            
            
               Kvóty uvedené v dodatku 2A k prílohe II k dohode by Komisia mala spravovať na základe chronologického poradia podľa dátumov prijatia colných vyhlásení na prepustenie do voľného obehu v súlade s vykonávacím nariadením Komisie (EÚ) 2015/2447 (3).
            
         
               (4)
            
            
               Nárok na využívanie colných koncesií by mal byť podmienený predložením príslušného dokladu o pôvode colným orgánom.
            
         
               (5)
            
            
               S cieľom zabezpečiť bezproblémové uplatňovanie systému kvót stanoveného protokolom by sa toto nariadenie malo uplatňovať od toho istého dátumu, ako je dátum predbežného vykonávania protokolu.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Výnimky z pravidiel pôvodu uvedené v dodatku 2A k prílohe II k Dohode o obchode medzi Európskou úniou a jej členskými štátmi na jednej strane a Kolumbiou, Peru a Ekvádorom na strane druhej (ďalej len „dohoda“) sa uplatňujú v rámci kvót uvedených v prílohe k tomuto nariadeniu.
   Článok 2
   Aby bolo možné využiť výnimky uvedené v článku 1 sa k výrobkom uvedeným v prílohe prikladá dôkaz o pôvode, ako sa uvádza v prílohe II k dohode.
   Článok 3
   Kvóty uvedené v prílohe sa spravujú v súlade s článkami 49 až 54 vykonávacieho nariadenia (EÚ) 2015/2447.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 269, 10.10.2013, s. 1.
   
      (2)  Rozhodnutie Rady (EÚ) 2016/2369 z 11. novembra 2016 o podpise v mene Únie a predbežnom vykonávaní Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (Ú. v. EÚ L 356, 24.12.2016, s. 1).
   
      (3)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
   
      PRÍLOHA
      Bez ohľadu na pravidlá na interpretáciu kombinovanej nomenklatúry má znenie opisu výrobkov iba informatívny charakter. Preferenčný režim sa v kontexte tejto prílohy určuje na základe číselných znakov KN platných v čase prijatia tohto nariadenia.
      
                  Poradové číslo
               
               
                  Číselný znak KN
               
               
                  Opis výrobkov
               
               
                  Obdobie kvóty
               
               
                  Objem kvóty (v tonách čistej hmotnosti, pokiaľ nie je uvedené inak)
               
            
                  09.7501
               
               
                  3920 
               
               
                  Ostatné platne, listy, fólie, filmy, pásy, pásky, z plastov, neľahčené a nezosilnené, nelaminované, nevystužené alebo podobne nekombinované s ostatnými materiálmi
               
               
                  od 1.1. do 31.12.
               
               
                  15 000 
               
            
                  09.7502
               
               
                  6108 22 00 
               
               
                  Dámske alebo dievčenské nohavičky krátke a dlhé, pletené alebo háčkované, z chemických vlákien
               
               
                  od 1.1. do 31.12.
               
               
                  200
               
            
                  09.7503
               
               
                  6112 31 
               
               
                  Pánske alebo chlapčenské plavky, pletené alebo háčkované, zo syntetických vlákien
               
               
                  od 1.1. do 31.12.
               
               
                  25
               
            
                  09.7504
               
               
                  6112 41 
               
               
                  Dámske alebo dievčenské plavky, pletené alebo háčkované, zo syntetických vlákien
               
               
                  od 1.1. do 31.12.
               
               
                  100
               
            
                  09.7505
               
               
                  6115 10 
               
               
                  Pančuchový tovar s odstupňovanou kompresiou (napríklad pančuchy na kŕčové žily), pletený alebo háčkovaný
               
               
                  od 1.1. do 31.12.
               
               
                  25
               
            
                  09.7506
               
               
                  6115 21 00 
               
               
                  Ostatné pančuchové nohavice a pančuchy, zo syntetických vlákien, s dĺžkovou hmotnosťou jednoduchej priadze menej ako 67 decitexov, pletené alebo háčkované
               
               
                  od 1.1. do 31.12.
               
               
                  40
               
            
                  09.7507
               
               
                  6115 22 00 
               
               
                  Ostatné pančuchové nohavice a pančuchy, zo syntetických vlákien, s dĺžkovou hmotnosťou jednoduchej priadze 67 decitexov alebo viac, pletené alebo háčkované
               
               
                  od 1.1. do 31.12.
               
               
                  15
               
            
                  09.7508
               
               
                  6115 30 
               
               
                  Ostatné dámske dlhé pančuchy alebo podkolienky, z vlákien s dĺžkovou hmotnosťou jednoduchej priadze menej ako 67 decitexov, pletené alebo háčkované
               
               
                  od 1.1. do 31.12.
               
               
                  25
               
            
                  09.7509
               
               
                  6115 96 
               
               
                  Ostatný pančuchový tovar, zo syntetických vlákien, pletený alebo háčkovaný
               
               
                  od 1.1. do 31.12.
               
               
                  175
               
            
                  09.7510
               
               
                  7321 
               
               
                  Kachle, kotly s ohniskom, kozuby, sporáky (tiež s pomocnými kotlíkmi na ústredné kúrenie), ražne, koksové koše, plynové variče, ohrievače tanierov a podobné neelektrické výrobky, používané v domácnostiach, ich časti a súčasti, zo železa alebo ocele
               
               
                  od 1.1. do 31.12.
               
               
                  20 000  kusov
               
            
                  09.7511
               
               
                  7323 
               
               
                  Predmety na stolovanie, kuchynské alebo ostatné predmety pre domácnosť a ich časti a súčasti, zo železa alebo ocele; vlna zo železa alebo ocele; drôtenky na čistenie riadu a drôtené vankúšiky na čistenie alebo leštenie, rukavice a podobné predmety zo železa alebo ocele
               
               
                  od 1.1. do 31.12.
               
               
                  50 000 
               
            
                  09.7512
               
               
                  7325 
               
               
                  Ostatné liate predmety zo železa alebo ocele
               
               
                  od 1.1. do 31.12.
               
               
                  50 000